Per què és coneguda Andrea Ros?
Andrea Ros (Terrassa, 3 de maig de 1993) és una actriu catalana de cinema, teatre i televisió.
Va començar la seva carrera amb petits papers en sèries de televisió d'àmbit català, i també participant en diverses obres de teatre i curts.
La seva primera gran oportunitat la hi va donar Manuel Huerga quan va ser seleccionada per participar en la pel·lícula Salvador (Puig Antich) interpretant a Merçona, una de les germanes del protagonista. Des de 2006 fins a 2007 va formar part del repartiment recurrent de la sèrie de TV3 Mar de fons, on va interpretar Sílvia Fuster. En 2008 va fer el salt a la televisió estatal participant en la minisèrie Cazadores de Hombres i en la sèrie juvenil El Internado, ambdues produccions d'Antena 3. En 2009 va participar en la pel·lícula de terror de Jaume Balagueró [REC]2, on va interpretar a Mire.
En 2010 es va unir a la novena temporada de la sèrie Los hombres de Paco com a personatge recurrent. A més, també va protagonitzar la pel·lícula El diario de Carlota de José Manuel Carrasco.
En 2011 estrena la sèrie Punta Escarlata de Cuatro, i també s'uneix al repartiment de la sèrie de comèdia de la Sexta BuenAgente, en emissió durant dues temporades.
Durant els dos anys següents participa en diverses produccions cinematogràfiques. Forma part del repartiment de les pel·lícules La fría luz del dia de Mabrouk El Mechri, Tengo ganas de ti de Fernando González Molina, Menú degustació de Roger Gual, Al final todos mueren i Pixel Theory.
També en 2013 va pujar a les taules amb el musical de Javier Calvo i Javier Ambrossi La Llamada, que va protagonitzar al costat de Macarena García durant les dues primeres temporades de l'obra.
En 2015 s'incorpora a la desena temporada del serial de sobretaula Amar es para siempre d'Antena 3, on interpreta a Beatriz Arratia. També aquest any va estrenar la primera temporada de la sèrie Mar de plástico donant vida a Mar Sánchez.
L'octubre de 2016, durant el festival de cinema fantàstic de Sitges va estrenar la pel·lícula La sexta alumna, un drama de terror rodat íntegrament amb un iPhone 6.
El juliol de 2018  va denunciar que el director del Teatre Lliure, Lluís Pasqual, li havia cridat i l'havia ridiculitzat en un assaig. La polèmica aixecada a les xarxes socials va provocar la dimissió de Lluís Pasqual.
Perquè és una actriu catalana de cinema, teatre i televisió.